מקיף מילאנו

מקיף מילאנו היא סדרת נוער שנוצרה על ידי אבנר ברנהיימר, נוי כרמל ויאיר פרי. היא עלתה לשידור ב-15 באפריל 2021 בערוץ כאן חינוכית. הסדרה נמצאת באותו "יקום טלוויזיוני" עם הסדרה "יש לה את זה", לפי דמותו של רפאל אוזן (אקי אבני), עם הסדרה "שקשוקה", לפי דמותה של סופי מבורך (מיקה צור) ועם הסדרה "טהרן", לפי הזכרתה של תמר רביניאן (ניב סולטן).

עונה שנייה לסדרה עלתה ב-19 בספטמבר 2021.

עונה שלישית לסדרה עלתה ב-8 במאי 2022.

ב-29 בנובמבר 2022 כאן חינוכית הכריזו כי הם מתכוונים ליצור עונה רביעית לסדרה. והכריזו גם שהעונה הרביעית תהיה בעלילה כקייטנת מילאנו, העונה תתחיל את הצילומים ב-7 באוגוסט 2023 .

עלילה
הסדרה מתמקדת בחייהם של קבוצת נערים הלומדים במגמת מכונאות רכב בבית הספר התיכון "מקיף מילאנו". מהר מאוד חייהם מסתבכים לאחר שמגמת האופנה מבית הספר התיכון לאמנויות "אגם" מצטרפת לבית ספרם, לאחר שכיתתם נשרפה עקב תאונת עבודה.

עונה 1 
מגמת אופנה מבית הספר "אגם" מגיעה "ללמוד ב"מקיף מילאנו" לאחר שכיתתם נשרפה. בין המגמות מתחילה תחרות על הטיסה למילאנו בסוף שנה. עומר, בן זוגה של שירן, מתאהב בנורי, תלמידה מ"אופנה" וחברת ילדות שלו, אבל בגלל שמדד שמלה ואימו ראתה אותו והפיצה את זה כולם חושבים שהוא הומו. הוא ושירן נפרדים ואחרי כמה פרקים והיא עוברת לאשר. גיא ונורי מתאהבים ונהיים זוג. קסם, תלמידה בבית הספר "אגם", מתחברת לעומר ולא יודעת שהוא הומו. היא הופכת לבת זוגו בסתר, ומול כולם היא בת דודה שלו. כשהיא מגלה שכולם חושבים שהוא הומו ושהוא מאוהב בנורי, היא נפרדת ממנו. רפאל המורה ל"אופנה" מביא לכיתה את נייטרו, ראפר מפורסם והופך את זיו לסטייליסטית שלו, אבל כל מה שהוא רוצה זה רק אותה ואת הגוף שלה, מלי חברתה של זיו מבינה שמשהו לא בסדר ומגלה שנייטרו רוצה רק לשכב עם זיו והיא מזהירה אותה אבל היא לא מקשיבה, היא נוסעת אחריו עד אילת ולמזלה מלי מגיעה לשם גם ועוצרת את אותה. בסוף הפרק מלי מראה לזיו דברים שבנות אחרות כתבו עליו ברשת וכתוצאה מזה נפרדת ממנו. העונה נגמרת בכך שגיא מגלה שעומר לא באמת הומו ושהוא מאוהב בנורי, רפאל מתפטר כי הוא מרגיש שנכשל בשמירה על התלמידים שלו.

עונה 2 
העונה מתחילה בכך שמגיעה מורה חדשה למגמת "אופנה" שלא מאמינה בטיסה למילאנו ומבטלת אותה. עומר כבר לא יכול לסבול את השקר שלו ונהיה מגעיל לכולם ואחר כך בעזרתה של סופי מגלה לכולם שהוא לא באמת הומו. זיו מתמודדת עם הפחד מנייטרו וכתוצאה מזה סובלת מהפרעות אכילה. תלמידי "אופנה" מתחננים לרפאל שיחזור והוא מסכים. נורי ועומר נהיים זוג. בסוף העונה נורי טסה לבד לקיץ למילאנו. רועי ומלי נפרדים לאחר שפגע בה. גיא וסופי נהיים זוג. העונה נגמרת בזה שרועי טובע לאחר שנפרד ממלי.

עונה 3 
העונה השלישית מתחילה בפתיחת שנת הלימודים. לבית ספר מצטרף תלמיד חדש בשם אדם שרון שמפתח את אפליקציית "US", האפליקציה נהיית מאוד פופולרית בקרב תלמידי בית ספר. אדם מגלה באג באפליקציה שנותן לו לקרוא/למחוק הודעות של אנשים, והוא מנצל את הבאג הזה לטובתו. נורי חוזרת ממילאנו והיא מתנהגת מאוד שונה מה שפוגע ביחסים בינה לבין עומר. ראש העיר איילת שטרן מאיימת לסגור את המגמות המקצועיות במקיף. כדי למנוע את זה בית הספר מתגייס לפרויקט חלל כדי להציל את המגמות. נורי מרגישה שיש עליה הרבה לחץ ושהיא צריכה להציל את המגמה. בעקבות הלחץ נורי מעתיקה והדבר מכניס אותה ללחץ וגורם לה לפגוע בעצמה. לאחר שהסוד מתגלה מוציאים את המקיף מהתחרות וכולם כועסים על נורי. ותוך כדי מנסים להבין איך למנוע את סגירת המגמות בעקבות כך מנואל מתמודדת לבחירות נגד איילת שטרן וזוכה אבל למרות זאת בגלל חוסר בתקציב בית ספר מקיף מילאנו ובית ספר לאומניות אגם מתאחדים.

עונה 4 
העונה הרביעית צפויה לצאת בחורף 2023-2024. ידוע כי לבית הספר תהיה מנהלת חדשה אותה תשחק שירי מימון.

דמויות

תלמידים 
סופי מבורך (מיקה צור) - נערה חכמה בעלת ידע רב במכונאות רכב. מכונה גם כ"מבורך". קצת גברית. למדה במגמת מכונאות רכב, אך עברה לאופנה לאחר שהעיפו אותה ממכונאות. מאוהבת בגיא. גילתה את הסוד של עומר ועוזרת לו להתמודד איתו. בעונה השנייה הוריה מתגרשים עקב כך שאיתי אבא שלה מאוהב במיכל אמא של נורי. למדה בעברה בבית הספר שדות (שקשוקה). בסוף העונה השנייה נהפכת לבת זוגו של גיא וחוזרת למגמת מכונאות רכב.
גיא גופר (עילי צ'פמן) - נער הלומד במגמת מכונאות רכב, ידידה הטוב ביותר של סופי מבורך, חבר טוב של עומר, בן זוגה של נורי. הוריו התגרשו במהלך הסדרה. בסוף העונה הראשונה גילה את האמת על עומר. הופך לחבר של נורי בעונה הראשונה. בעונה השנייה נפרד מנורי. בעונה השנייה גיא מבין שהוא היה מאוהב בסופי כל הזמן הזה. ובסיום העונה השנייה נהפך לבן זוגה של סופי.
עומר שוהם (יונתן ווקס) - נער הלומד במגמת מכונאות רכב. בעל חוש אופנה. חולם ללמוד במגמת אופנה. בן זוגה לשעבר של שירן. בן זוגה לשעבר וחבר ילדות של נורי. מתחזה להומוסקסואל על מנת להתקבל למגמת אופנה. בן זוגה של קסם, אשר מגלה את האמת על הסוד שלו. בעונה השנייה הופך לבן הזוג של נורי. בעונה השלישית מתאמן הרבה מאוד לקראת המיונים לשייטת, בסוף לוקח סטרואידים כדי להתחזק, אך הם פוגעים בו. בעונה השלישית הוא ונורי נפרדים.
נורי (נורית) נאור (נאיה בינשטוק) - נערה שהתגוררה ארבע שנים לפני כן באותה שכונה עם סופי, עומר וגיא, אך עזבה בהפתעה. לשעבר בת זוגו של עומר. תלמידה במגמת האופנה. בת זוגו של גיא ובעונה השנייה השניים נפרדים עקב גילוי האמת על עומר ובסוף סולחת לשניהם והופכת לבת זוגו של עומר. בסוף העונה השנייה נוסעת למילאנו וחוזרת לעונה השלישית כבן אדם אחר. מתמודדת עם חרדה בעונה השלישית עקב זה ששיקרה בנוגע לעיצובים של החליפות חלל שגנבה ממעצבת קוריאנית. בעונה השלישית היא ועומר נפרדים.
זיו כץ (קים אור אזולאי) - נערה בעלת חוש עיצוב ואופנה מפותח במיוחד, הבת של מעצבת האופנה אלונה כץ. לומדת במגמת האופנה. חכמה ומתוחכמת. חברתה הטובה של מלי. נהיית המלבישה של נייטרו ומתאהבת בו אבל בזכות מלי היא מגלה שהוא רק מנצל אותה ומגישה עליו תלונה במשטרה. בעונה השנייה זיו מפתחת הפרעות אכילה עקב מה שקרה עם נייטרו. בעונה בשלישית נהפכת לבת זוגו של רועי. ולא מספרת למלי שהיא ורועי ביחד.
גל רון (אלי נוס) - בחור טוב לב ויפה אבל הוא לא העיפרון הכי חד בקלמר. הוא דמות קומית חסרת מודעות אבל עם לב זהב. הוא במגמת אופנה, האינטואציות הטובות שלו עוזרות לו ביצירת בגדים נוחים.  כשהוא מגיע לבית הספר החדש הוא פוגש בשובל, הנערה המלאה של השכבה, ומתאהב בה. הם מפתחים רומן לא צפוי ומקסים בו גל עוזר לשובל להתמודד עם דימוי הגוף שלה ולומד בעצמו ללכת אחרי הלב שלו ולשים פס על מה שאחרים חושבים, אומרים ומרכלים - מולו ומאחורי גבו. במפתיע, אבא שלו ח"כ ואמא שלו דיקאן במכון ויצמן בקריה למחקר גרעיני.
גור קליימן (גל ניסים) - תלמיד במגמת אופנה. הומוסקסואל. מעניק את המלגה על שם דולצ'ה שקיבל לעומר. יוצא בפני אביו מהארון אך הוא לא מקבל אותו. לאחר שמגלה את האמת על עומר בעונה השנייה הוא מפסיק לדבר איתו אך לבסוף סולח לו. בן זוגו של יונתן.
מלי תלם (עדי טנא) - תלמידה יפה במגמת אופנה. חברתה הטובה של זיו וידידה של רועי. אינה מצליחה להחליט באיזו מגמה היא רוצה להיות, לבסוף בוחרת במחשבים. פרצה למחשב והדליפה מבחן. נחשבת לילדה בסיכון. הוכיחה לזיו את האמת על נייטרו. בעונה השלישית נהייתה בת זוגו של אדם, אך נפרדת ממנו. בעונה הרביעית מגלה שיש לה עדיין רגשות לרועי ומנסה להשיג אותו בכל מחיר.
רועי רזיאל (רן מושיוב) - תלמיד במגמת מכונאות רכב, חברו הטוב של פלג. סובל מטרשת נפוצה. מנסה להתקבל ל"נינג'ה ישראל". בעונה השנייה נהיה זוגה של מלי ובהמשך מלי נפרדת ממנו, בעונה השלישית הופך להיות בן הזוג של זיו.
פלג חביב (אורי ביטון) - חברו הטוב של רועי ובן זוגה של עדן, אחותה הגדולה של שירן.
שירן בן משה (אור יעקב) - נערה חכמה, חברתן של שובל ואביטל והאחות הקטנה של עדן. לשעבר בת זוגו של עומר. בת זוגו הנוכחית של אשר. לומדת במגמת משאבי אנוש. התפטרה מתפקיד יושבת ראש מועצת התלמידים. עוזרת למכונאות רכב לטוס למילאנו בעונה השלישית. עוזרת לאדם עם אס, והראשונה שמגלה את הסוד שלו.
שובל זליס (תומר גרשטיין) - חברתן של שירן ואביטל. כבדת משקל, מכונה על ידי התלמידים "שמנדוזה" ונפגעת מאוד. תלמידה במגמת משאבי אנוש. מתחברת עם גל רון ונהיית בת זוגו.
אביטל לוטן (תאיר בוחבוט) - חברתן של שירן ושובל. תלמידה במגמת משאבי אנוש. בקושי מדברת ואומרת רק "לא יודעת" ובעונה שלוש בקושי מדברת ואומרת "כן אבל…", אך במקרים מסוימים אמרה דברי חוכמה או משהו שהיה חשוב להגיד.
אשר (יוני מלס) - נער חכם הלומד במגמת מדעי המחשב, בעל הפרעת קשב וריכוז. עוזר למגמת מכונאות רכב להגיע למילאנו. מאוהב בשירן ונהיה בן זוגה ובעונה השלישית מסתבך בבעיית הימורים. אך שירן עוזרת לו וסוגרת לו את החוב. בסוף העונה השלישית מגלה עם החבורה שאפליקציית "US" לא מוצפנת ושאדם מרגל אחרי תלמידים בעזרת הבאג.
יונתן (איתן גימלמן) (עונות 2–3) - בן הזוג של גור. תלמיד במגמת משאבי אנוש. הופך לטבעוני בעונה 3.
אדם שרון (טל גרושקה) (עונות 3-4) - תלמיד חדש שמגיע לבית הספר עם סוד גדול ורעיון לאפליקציה חברתית שתשנה לכולם את החיים. החברים משתמשים בצ'אט האישי באפליקציה שפיתח ואדם רואה את הצ'אטים האישיים של כולם.
איתמר (אגם אוזלבו) (עונה 3) - תלמיד חדש בבית ספר במגמת עיצוב תעשייתי, דלוק על מלי.
רז (אמיר בנאי) (עונה 4) - מאוהב בזיו
(רומי אבירם) (עונה 4) - עדיין אוהבת את האקס שלה והוא מתאהב בנורית

צוות בית הספר 
מיטל אסולין (שירי מימון) (עונה 4) - המנהלת החדשה של בית הספר לאחר שמנואל נבחרה לראשות העיר. אחראית ורכזת מגמת מחול. הוסמכה לדוקטורית.
מנואל אלקיים (בת-אל פאפורה) - מנהלת בית הספר "מקיף מילאנו" בעונות 1-3, נמוכת קומה. חברה טובה של רפאל. בעונה השלישית רצה לראשות העיר, ונבחרת ברוב קולות.
רפאל אוזן (אקי אבני) - מורה הומוסקסואל שאחראי על מגמת האופנה. לעיתים מוערך כאדם ציני, אך בפנים הוא רגיש ואכפתי. מכונה על ידי מנואל "גרופית". אחראי על מגמת האופנה. ידיד של נייטרו. רוצה מאוד שזיו תצליח בתפקידה. התפטר בסוף העונה הראשונה בגלל מה שקרה לזיו ובעונה השנייה חזר לאחר שכנועו של עומר. בעברו היה מעצב האופנה של שירז אוחיון ואף זכה בתחרות מעצב השנה של ישראל עם קולקציית בגדים שגנב לסטיילסטית נטלי לוי. (ניתן לראות זאת בסדרה יש לה את זה ).
ציון (משה אשכנזי) - מורה בבית הספר "מקיף מילאנו", אחראי על מגמת מכונאות רכב. ביריבות עם רפאל ומגמת אופנה אך לבסוף הם משלימים. בזוגיות עם ראש העיר היוצאת איילת שטרן אשר גם עוזר לראש האופוזיציה מנואל אלקיים לנהל קמפיין בחירות כדי שבתי הספר המקצועיים לא ייסגרו.
איה (ג'וי ריגר) (עונה 4) - מורה חדשה במגמת האופנה.
מנר (לנא זריק) - יועצת בית הספר. עוזרת לזיו להיפתח על הפרעת האכילה שלה ועל החרדות מהמקרה עם נייטרו, לנורי לאחר הגילוי על כך שפוגעת בעצמה ולאדם כתלמיד חדש לאחר החרם שעבר בבית ספרו הקודם.
טליה (דפנה לוסטיג) - מורה לאנגלית.
אביב-בוסתן מועלם-שוורץ (גאלה קוגן) (עונה 2) - מורה חדשה במגמת האופנה, מחליפה את רפאל. מאמינה בדברים מיסטיים וקוסמיים. מזלזלת בטיסה למילאנו ובסופו של דבר מחליטה על ביטולה. מתווכחת עם עומר ברוב שיעוריה.

דמויות ראשיות נוספות 
עדן בן משה (בר כהן) - אחותה של שירן. בעונה השנייה נהפכת לבת זוגו של פלג. פמיניסטית. בעונה השלישית מתגייסת לצבא
כפיר גופר (דניאל גרנט) (עונות 1–2) - אח של גיא. בן הזוג של סופי בעונה 2 והם נפרדו.
קסם עצמון (מיקה פילבסקי) (עונות 1–2–4) - תלמידה בבית הספר האליטיסטי לאמנויות "אגם". לומדת במגמת קולנוע. בת זוגו של עומר. הוא מגלה לה את סודו והיא עוזרת לו להסתיר את האמת מחבריו. ככל הנראה נפרדה ממנו. ניסתה להפריע במערכת היחסים בין עומר ונורי מרוב כעס. בעונה הרביעית מכירה את אשר בפעם הראשונה ומתחילה להרגיש אליו רגשות.
נייטרו (רום ברנע) (עונה 1) - ראפר מפורסם. חברו הטוב של רפאל. הופך את זיו למלבישה שלו, מתחבר אליה ונהיה בן זוגה, הוא לא באמת אוהב אותה אלא רק רוצה לנצל אותה. נחשף על ידי מלי.
גוני שוהם (שירי גדני) - אימו של עומר. רואה את עומר מודד שמלה וחושבת שהוא הומוסקסואל.
אייל שוהם (בועז קונפורטי) - אביו של עומר, מנהל ביחד עם אשתו ובנו עומר מוסך.
מיכל נאור (לירון וייסמן) - אמא של נורי. קיימה בעבר קשר רומנטי עם איתי, אביה של סופי ועכשיו בזוגיות עימו.
אלעד קליימן (גיא לואל) - אבא של גור אורן. הומופוב ולא מקבל את גור.
איתי מבורך (דורון בן דוד) (עונות 2–3) אביהן של סופי ולילי. איש היי-טק לשעבר. מלמד במקיף מילאנו. קיים בעבר קשר רומנטי עם מיכל ועדיין מאוהב בה, בעונה 3 השניים עוברים לגור ביחד.
רווית גופר (הדס קלדרון) - אמא של גיא, התגרשה מבעלה.
אסי גופר (גיא אריאלי) - אבא של גיא, התגרש מאשתו.
ליאת תלם (שירה קדם קצנלנבוגן) (עונה 2) - אמא של מלי.
קארין מבורך (אילנית גרשון) (עונות 2–3) - אמא של סופי ולילי. גרושתו של איתי. בעונה 3 נסעה להודו ולא ברור מתי תחזור.
לילי מבורך (לילי הראל) (עונות 2–3) - אחותה הקטנה של סופי, ובתם של איתי וקארין.
אלונה כץ (עינת ארליך) (עונה 3) - אמא של זיו. מעצבת אופנה מפורסמת.
שירה  (דינה סנדרסון) (עונה 3) - מנהלת "מעגל פתוח" בו התלמידים באים ומשתפים במה שעבר עליהם ובקשיים שלהם.
איילת שטרן (יובל שרף) (עונה 3) - ראש העיר. רוצה להפוך את העיר למעצמת הייטק. רוצה לסגור את המגמות המקצועיות שבבית הספר. מתחילה לנהל רומן עם ציון.
ערן (יאיר פרי) (עונה 3) - מנהל בר "ההאב".
פרופ' אפי (יובל מנדלסון) (עונה 3) - פרופסור שהדריך את מגמת מכונאות.
(טלי שרון) (עונה 4)
(יחזקאל לזרוב) (עונה 4)

סקירה

פרקים

עונה 1

עונה 2

עונה 3

מונחים נוספים
חולצה אדומה - תלמידים הלומדים במגמת עיצוב אופנה.
חולצה כחולה - תלמידים הלומדים במגמת מכונאות רכב.
חולצה ירוקה כחלחלה - תלמידים הלומדים במגמת מחשבים.
חולצה צהובה - תלמידים הלומדים במגמת משאבי אנוש.
חולצה כתומה - תלמידים הלומדים במגמת עיצוב תעשייתי (נגרות).
רות - מכונת התפירה של רפאל.
ה-האב - בית קפה ואחד ממקומות המפגש המרכזיים של תלמידי מקיף מילאנו.
Us (אס) - אפליקציית רשת חברתית אשר פיתחו מלי, אדם ושירן.

פרסים ומועמדויות

קישורים חיצוניים

הערות שוליים

כאן חינוכית: תוכניות וסדרות
סדרות דרמה ישראליות
סדרות נעורים ישראליות
סדרות טלוויזיה ישראליות שעלו לשידור בשנות ה-2020
תוכניות להט"ב ישראליות